Dobrodošli  na  tradicionalnu  latinsku  misu, 

tj.  misu  kako  je  služena  do  liturgijskih  promjena  nakon  2. 
vatikanskog  sabora.  U  ovom  letku  ukratko  vas  upoznajemo 
s  najvažnijim  razlikama  u  odnosu  na  novu  misu  kako  je 
većina  rimokatolika  poznaje. 

Tradicionalna  misa  služi  se  na  latinskom  jeziku,  a  u 
nekim  našim  krajevima  u  prošlosti  se  koristio  i 
staroslavenski  jezik.  Svećenik  je  okrenut  u  istom  smjeru 
kao  i  narod  iako  se  više  puta  tijekom  mise  okreće, 
primjerice  da  pozove  narod  na  molitvu.  Ministrant 
odgovara  u  ime  naroda,  a  ako  i  vi  želite  odgovarati  (što  nije 
potrebno)  pripazite  da  to  ne  bude  preglasno  ili  u  neskladu  s 
tempom  ministranta.  U  tradicionalnoj  misi  nema 
koncelebracije,  ministrantica,  laika  izvanrednih  djelitelja 
pričesti  ni  pričesti  na  ruku. 

Struktura  mise  vrlo  je  slična  onoj  koju  poznajete,  ah 
ima  nekih  bitnih  razlika. 

Uvodni  obred  obavlja  se  ispred  oltara  i  duži  je  nego  u 
novoj  misi.  I  neki  drugi  dijelovi  tradicionalne  mise  poput 
prinosa  darova  ih  euharistijske  molitve  traju  duže  nego  u 
novoj  misi.  Uredbe  tradicionalne  mise  strogo  propisuju  što 
i  kakvom  jačinom  glasa  svećenik  treba  govoriti  te  kakve 
geste  treba  pri  tome  činiti.  Izvan  propovijedi  ne  ostavlja  se 
mnogo  mjesta  da  svećenik  pokazuje  svoju  osobnost 
govoreći  vlastitim  riječima. 

Mnoge  molitve,  a  posebno  središnju,  euharistijsku 
molitvu  svećenik  govori  potiho.  Čitanja  su  najčešće  kraća  i 
prate  jednogodišnji  ciklus,  prije  evanđelja  čita  se  jedno 


čitanje.  U  pjevanoj  misi  pjevači  pjevaju  promjenjive  te 
stalne  dijelove  mise  uz  gregorijanske  napjeve  koji  su  točno 
određeni  za  taj  dan. 

Evo  i  nekoliko  praktičnih  uputa.  U  crkvi  treba  cijelo 
vrijeme  -  prije,  za  vrijeme  i  poslije  mise  -  biti  sveta  tišina 
iz  poštovanja  prema  Isusu  u  svetohraništu  i  iz  obzira  prema 
ljudima  koji  se  mole.  Iako  danas  više  nije  obavezno, 
pohvalno  je  da  prema  predaji  koja  seže  u  apostolska 
vremena,  žene  imaju  pokrivene  glave  (marama,  šešir,  ...). 
Svi  trebaju  biti  pristojno  odjeveni  (pokrivena  ramena, 
koljena  i  dr.). 

Pričest  mogu  primiti  samo  katolici  koji  od  zadnje 
valjane  ispovijedi  nisu  teško  sagriješili.  Sat  vremena  prije 
pričesti  ništa  se  ne  smije  jesti  niti  piti  (osim  vode).  Stara 
disciplina  potpunog  posta  od  ponoći  ostavljena  je  na 
osobnu  pobožnost.  Pričest  se  prima  klečeći  ih  stojeći  ako  je 
osoba  spriječena  zbog  bolesti  ih  starosti.  PRIČEST  SE 
PRIMA  ISKLJUČIVO  NA  JEZIK!  Pričesnik  otvori  usta  i 
primi  posvećenu  Hostiju  na  jezik  bez  da  išta  odgovara. 

Detaljnije  upute  oko  položaja  tijela  naći  ćete  u  malom 
misalu.  Napominjemo  da  se  u  tradicionalnoj  misi  više 
kleči:  od  početka  mise  do  Slava,  te  od  Svet  do  kraja 
euharistijske  molitve,  od  Jaganjče  Božji  do  molitve  nakon 
pričesti  te  za  blagoslov.  Treba  pokleknuti  na  riječi  kojima 
se  spominjemo  Gospodinova  Utjelovljenja  za  vrijeme 
Vjerovanja  i  Posljednjeg  Evanđelja. 

Ako  je  ikako  moguće,  trebah  biste  klečati  barem  za 
Pretvorbu  i  Evo  Jaganjca  Božjeg. 

